فیاض پارک
فیاض پارک انگریزی Fayyaz Park مظفرگڑھ پاکستان میں واقع ایک پارک ہےاس پارک کا نام سابقہ ڈپٹی کمشنر مظفرگڑھ فیاض بشیر کے نام پر رکھا گیا ہے اس پارک کی تعمیر سے پہلے اس جگہ پر ڈپٹی کمشنر کی سرکاری رہائش گاہ ہوتی تھی فیاض بشیر نے ذاتی دلچسپی لے کر اس جگہ کو شہریوں کے لیے پارک بنایا اور ڈپٹی کمشنر کی رہائش گاہ کو شہر سے باہر منتقل کر دیا اپنی تعمیر کے بعد سے اس پارک کا نقشہ کئی بار بدلا گیا شروع میں اس پارک میں ایک جھیل دو چھوٹی پہاڑیاں بہت سے گراسی پلاٹ اور جانوروں کے بہت سے پنجرے تھے اب ان سب کو ختم کر کے شہریوں کے لیے چہل قدمی کے ٹریک بنا دیے گئے ہیں شہری حکومت کی طرف سے اس پارک میں نماز عید کا اجتماع ہوتا ہے اس پارک میں ہی ہر سال تین روزہ جشن بہاراں کا انعقاد ہوتا ہے